Συντεταγμένες: 49°29′39″N 0°6′29″E﻿ / ﻿49.49417°N 0.10806°E﻿ / 49.49417; 0.10806



Η **Χάβρη** (γαλλικά: *Le Havre*) είναι πόλη στη βόρεια Γαλλία, λιμάνι στις ακτές της Μάγχης στη Νορμανδία. Βρίσκεται στη δεξιά όχθη των εκβολών του ποταμού Σηκουάνα. Είναι το δεύτερο μεγαλύτερο λιμάνι της Γαλλίας μετά τη Μασσαλία στο νότο και έχει κανάλια συνολικού μήκους 24 χιλιομέτρων.

Πρόκειται για πόλη με πλούσιο ιστορικό και καλλιτεχνικό υπόβαθρο. Η πληθώρα των μουσείων της οφείλεται στο ότι αποτελεί γενέτειρα του ιμπρεσιονισμού. Αποτελεί επίσης έδρα επισκοπής.

Η πόλη τιμήθηκε επίσης με το μετάλλιο της Λεγεώνας της Τιμής στις 28 Φεβρουαρίου 1949.

Το 2008, από το λιμάνι της Χάβρης ξεκίνησε το Ράλι Ντακάρ, το οποίο για πρώτη φορά διεξήχθη στη Λατινική Αμερική.

Η πόλη διαθέτει αεροδρόμιο, το Οκτεβίλ.

Ιστορία
-------

Αρχικά, η πόλη ονομαζόταν **Φραγκισκόπολις** προς τιμήν του βασιλιά Φραγκίσκου Α' της Γαλλίας, με πρωτοβουλία του οποίου χτίστηκε η πόλη, και στη συνέχεια ονομάστηκε Le Havre-de-Grâce, λόγω του ναού της Παναγίας της Κεχαριτωμένης (Notre Dame de Grâce) που υπήρχε στην περιοχή πριν την ίδρυση της πόλης.

Η πόλη επίσης αποκαλούνταν "Πύλη στον Ωκεανό". Η ανάπτυξη και η ιστορία της πόλης συμβαδίζουν απόλυτα με την ύπαρξή της σαν λιμάνι στο στρατηγικό σημείο της θάλασσας της Μάγχης.

Κατά το 18ο αιώνα, η Χάβρη άρχισε να αναπτύσσεται χάρη στο εμπόριο από τις Δυτικές Ινδίες, που άρχισε να ανθίζει παράλληλα με το εγχώριο και το ευρωπαϊκό. Το 1759, η πόλη αποτέλεσε το εφαλτήριο για μια γαλλική εισβολή στη Βρετανία, ωστόσο το μεγαλύτερο μέρος των δυνάμεων καταστράφηκε στην Επιδρομή της Χάβρης, ενώ ακολούθησε και η ήττα σε μια ναυμαχία στο Κιμπερόν.

Στα τέλη του 18ου αιώνα, η πόλη μετονομάστηκε σε Χάβρη-Μαρά, προς τιμήν του τότε άρτι αποθανόντος Ζαν Πολ Μαρά, προσωπικότητας της Γαλλικής Επανάστασης. Ωστόσο, μέχρι το 1795, η ανάμνηση του Μαρά ξεθώριασε κι έτσι η πόλη ονομάστηκε απλά Χάβρη.

Κατά το 19ο αιώνα, εξελίχτηκε σε βιομηχανικό κέντρο. Η πόλη υπέστη πλήθος βομβαρδισμών κατά το Β΄ Παγκόσμιο Πόλεμο.

Το κατεστραμμένο τμήμα της ανοικοδομήθηκε κατά τα έτη 1945 – 1964 υπό την επιμέλεια του Γάλλου αρχιτέκτονα Ωγκύστ Περρέ. Περιλαμβάνει το διοικητικό, εμπορικό και πολιτιστικό κέντρο της πόλης.

Το 2005 ανακηρύχθηκε Μνημείο Παγκόσμιας Κληρονομιάς από την UNESCO, λόγω της συνύπαρξης του παλαιού σχεδίου της πόλης και των ιστορικών της δομών με τη σύγχρονη αρχιτεκτονική και πολεοδομία.

Αξιοθέατα
---------

* Η παραλία, μήκους δυο χιλιομέτρων
* Ο όρμος του Σηκουάνα
* Το κέντρο της πόλης, που ανοικοδομήθηκε από τον Ωγκύστ Περρέ
* Το Μουσείο Καλών Τεχνών Μαλρό, που περιέχει τη δεύτερη σπουδαιότερη ιμπρεσιονιστική συλλογή της Γαλλίας μετά το Παρίσι
* το κοινόβιο του Γκραβίλ
* το "σπίτι του εφοπλιστή"
* η γέφυρα της Νορμανδίας.

Αδελφοποιημένες πόλεις
----------------------

* Ντάλιαν, Κίνα Κίνα
* Πουέντ-Νουάρ, Κογκό Δημοκρατία του Κονγκό
* Αγία Πετρούπολη,  Ρωσία
* Σαουθάμπτον, Ηνωμένο Βασίλειο Ηνωμένο Βασίλειο
* Τάμπα, Φλόριντα,  ΗΠΑ
* Μπέργκεν, Νορβηγία Νορβηγία

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 682. Ανακτήθηκε στις 6  Αυγούστου 2018.
2. 1 2 3  «Base officielle des codes postaux» La Poste. 1  Οκτωβρίου 2018.
3. ↑  (Γαλλικά) *Code INSEE*.
4. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
5. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.
6. ↑  «L' ordre national de la légion d' honneur» (pdf) (στα Γαλλικά). Prefecture de la Somme. Ανακτήθηκε στις 30 Ιουλίου 2009. [*νεκρός σύνδεσμος*]
7. ↑  Κατής, Μένιος (2008-11-29). «Ράλι Dakar: Από τη Χάβρη ξεκινάει το ταξίδι» (στα ελληνικά). e-go.gr.. Ανακτήθηκε στις 2009-07-30. [*νεκρός σύνδεσμος*]
8. ↑  Le Havre Property Guide
9. ↑  > Migrations, transferts et échanges de part et d'autre de l'Atlantique
10. ↑  UNESCO
11. ↑  «Musée Malraux, les collections». Αρχειοθετήθηκε από το πρωτότυπο στις 28 Δεκεμβρίου 2005. Ανακτήθηκε στις 30 Ιουλίου 2009.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Χάβρη**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χάβρη** |

* Επίσημη ιστοσελίδα της Χάβρης
* Όμιλος UNESCO Ιστορίας Τέχνης και Θεάτρου - Χάβρη
* FranceGuide - Επίσημη ιστοσελίδα του τουρισμού στη Γαλλία Αρχειοθετήθηκε 2013-06-17 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150850470
* LCCN: n50077876
* ISNI: 0000 0001 2184 7217
* GND: 4111239-8
* SUDOC: 026534371
* BNF: cb15274937f (data)
* HDS: 048228
* NKC: ge305376

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γαλλία
 |

 |